laion/Wikipedia-Exotic huggingface dataset:
თორი

თორი — საქართველოს ისტორიულ-გეოგრაფიული მხარე, ისტორიული მესხეთის ნაწილი. როგორც ცნობილია, სამცხე იწყებოდა ტაშისკარიდან. იგი მოიცავს გუჯარეთისა და შავწყალას ხეობებს და მტკვრის ორივე ნაპირს ტაშისკარიდან დვირამდე. სახელწოდება წარმოდგება დაბა თორისგან. შუა ფეოდალურ ხანაში თორი ცალკე სადროშო იყო, რომელსაც სათავეში ედგა თორელთა საგვარეულო. შემდგომში იგი ათაბაგების გამგებლობაში შედიოდა, XVI საუკუნეში ოსმალებმა დაიპყრეს. XVII-XVIII სს-ში თორი ქართლის სამეფომ დაიბრუნა. თანამედროვე ადმინისტრაციულ-ტერიტორიული დაყოფით თორი მოიცავს სამცხე-ჯავახეთის მხარის ბორჯომის მუნიციპალიტეტის ტერიტორიას. ისტორიკოსი ლეონტი მროველი, როდესაც მეფე ფარნაოზის მიერ (III საუკუნის ძვ. წ.) ქართველთა სამეფოში ერისთავთა განწესების შესახებ მოგვითხრობს, აღნიშნავს: ისტორიკოსის ამ ცნობიდან ნათელია, რომ ოძრხის საერისთაოს აღმოსავლეთ ნაწილი — სამცხე ტაშისკარიდან იწყებოდა. ჟამთააღმწერელის ცნობით XIII საუკუნის 80-იან წლებში სამცხის მმართველ ბექა I ჯაყელს ამ ცნობებზე დაყრდნობით მკვლევარი გიორგი ზედგინიძე მიიჩნევს, რომ ბექა ჯაყელის სამფლობელოს აღმოსავლეთი ნაწილი — სამცხე ისევ ტაშისკარიდან იწყება, თუმცა შენიშნავს, რომ ბექა ჯაყელის სამფლობელოში შემავალ მხარეთა შორის ისტორიკოსს თორ-ჯავახეთი არ აქვს დასახელებული. ჟამთააღმწერელი ბექა ჯაყელის თაოსნობით თურქთა წინააღმდეგ მოწყობილ ლაშქრობის ამბავს რომ გადმოგვცემს, აღნიშნავს: ამ ცნობით ბექა ჯაყელის სამფლობელო ტაშისკარიდან იწყება, ამასთან, ამავე ცნობიდან ნათლად ჩანს, რომ თმოგველთა და თორელთა საპატრონოები ბექა ჯაყელის „ქუეშე დაწესებულ“ მხარეთა რიცხვს არ ეკუთვნიან, თმოგველნი და თორელნი მას ეხმარებიან მხოლოდ როგორც მოკავშირეები. როგორც მკვლევარი გიორგი ზედგინიძე ასკვნის, აწინდელი ბორჯომის ხეობა XII-XIII საუკუნეებში სამცხის მთავართა — ჯაყელთა და, ჯავახეთის მთავართა — თორელთა შორის ნაწილდებოდა. ეს რომ ასე იყო, ამას ცხადყოფს XVI საუკუნის კარგად ცნობილი დოკუმენტი „მცხეთის საკათალიკოსო მამულების სია სამცხეს“ (1516 წლისა), რომელშიც პირველად დასახელებულია ძველი მეპატრონენი და შემდეგ ისინი, ვისაც ნუსხის შედგენის დროისთვის უჭირავთ ის საპატრონონი. ბორჯომის ხეობა ნაწილდება ორ ძველ მეპატრონეთა შორის — სამძივრების და ბუმბულის ძეთა შორის. დოკუმენტში აღნიშნულია: ვიკისაწყობში არის გვერდი თემაზე: თორი მაკალათია ს., ბორჯომის ხეობა. ისტორიულ-ეთნოგრაფიული ნარკვევი, თბ., 1957; ბერძენიშვილი დ., ქართული საბჭოთა ენციკლოპედია, ტ. 4, თბ., 1979. — გვ. 694. ქართლის ცხოვრება, სიმონ ყაუხჩიშვილის რედაქციით, 1955 წ., I-II ზედგინიძე გ., თორელ-ჯავახთა და ჯაყელ-მესხთა საკითხისათვის (თორელთა და ჯაყელთა გვარის წარმოშობა ისტორიული წყაროების მიხედვით), „ლიტერატურული მესხეთი“, 2003, ოქტომბერი, გვ. 6-7. შარაშიძე ქრ., სამხრეთ საქართველოს ისტორიის მასალები (XV-XVI სს.). ტექსტების პუბლიკაციური გამოკვლევები და საძიებელი, 1961 წ ბერძენიშვილი დ., ნარკვევები საქართველოს ისტორიული გეოგრაფიიდან : ზემო ქართლი - თორი, ჯავახეთი, გვ. 7-69, თბ., 1985[მკვდარი ბმული] ↑ ქართლის ცხოვრება, სიმონ ყაუხჩიშვილის რედაქციით, 1955წ., I, გვ. 24 ↑ ქართლის ცხოვრება, სიმონ ყაუხჩიშვილის რედაქციით, 1955წ., I, გვ. 304 ↑ ქართლის ცხოვრება, სიმონ ყაუხჩიშვილის რედაქციით, 1955წ., II, გვ. 312 ↑ შარაშიძე ქრ., სამხრეთ საქართველოს ისტორიის მასალები (XV-XVI სს.). ტექსტების პუბლიკაციური გამოკვლევები და საძიებელი, 1961წ. გვ. 33
თომას სარჯენტი

თომას ჯონ სარჯენტი (ინგლ. Thomas John Sargent; დ. 19 ივლისი, 1943, პასადინა, კალიფორნია) — ამერიკელი ეკონომისტი. ნობელის პრემიის ლაურეატი ეკონომიკაში (2011) კრისტოფერ სიმსთან ერთად. კალიფორნიის უნივერსიტეტის (ბერკლი) ბაკალავრი (1964), ჰარვარდის უნივერსიტეტის ფილოსოფიის დოქტორი (1968). სხვადასხვა დროს მოღვაწეობდა პენსილვანიის (1970—1971), მინესოტის (1970—1971), ჩიკაგოს (1991—1998), სტენფორდის (1998—2002), პრინსტონისა (2009-დან დღემდე, არამუდმივად) და ნიუ-იორკის უნივერსიტეტებში (2002-დან). ნემერსის პრემიის ლაურეატი (1996). ეკონომიკური დინამიკის საზოგადოების (1989—1992), ეკონომეტრიკული საზოგადოებისა (2005) და ამერიკის ეკონომიკური ასოციაციიის (2007) პრეზიდენტი. თომას სარჯენტი — სტატია ენციკლოპედია ბრიტანიკიდან (ინგლისური) ↑ Nobel prize for economics awarded to two Americans // BBC News Online — 2011. <a href="https://wikidata.org/wiki/Track:Q4704926"></a> ↑ Thomas Sargent and Christopher Sims win 2011 economics Nobel prize // The Daily Telegraph / C. Evans — London: 2011. — ed. size: 622719 — ISSN 0307-1235; 1477-3805 <a href="https://wikidata.org/wiki/Track:Q61959516"></a><a href="https://wikidata.org/wiki/Track:Q84"></a><a href="https://wikidata.org/wiki/Track:Q192621"></a> ↑ 2011 economics Nobel prize winners: Thomas Sargent and Christopher Sims // The Daily Telegraph / C. Evans — London: 2011. — ed. size: 622719 — ISSN 0307-1235; 1477-3805 <a href="https://wikidata.org/wiki/Track:Q61959516"></a><a href="https://wikidata.org/wiki/Track:Q84"></a><a href="https://wikidata.org/wiki/Track:Q192621"></a> ↑ 4.0 4.1 4.2 4.3 https://profiles.stanford.edu/thomas-sargent ↑ Developing materials with new qualities for health, energy & the environment — ტორონტოს უნივერსიტეტი, 2013. <a href="https://wikidata.org/wiki/Track:Q180865"></a> ↑ Net interest payments on the federal debt: A flawed measure — 2010. ↑ Professor Ratings & Grade Distribution Data for Christina Sargent — 2008. <a href="https://wikidata.org/wiki/Track:Q16927869"></a> ↑ https://www.econometricsociety.org/society/organization-and-governance/fellows/current ↑ 9.00 9.01 9.02 9.03 9.04 9.05 9.06 9.07 9.08 9.09 9.10 9.11 9.12 9.13 9.14 9.15 9.16 9.17 9.18 9.19 9.20 9.21 9.22 9.23 9.24 9.25 9.26 9.27 9.28 9.29 Mathematics Genealogy Project — 1997. <a href="https://wikidata.org/wiki/Track:Q829984"></a>
მანგალია

მანგალია (რუმ. Mangalia) — საპორტო ქალაქი სამხრეთ-აღმოსავლეთ რუმინეთში, შავი ზღვის ნაპირზე, კონსტანცის ჟუდეცის შემადგენლობაში. 2011 წლის მოსახლეობის აღწერის მიხედვით ქალაქში ცხოვრობდა 33,434 ადამიანი. საზღვაო კურორტია. არის ღირსშესანიშნავი ობიექტები. გზატკეცილით უკავშირდება ქალაქ კონსტანცას. მანგალია — ოფიციალური საიტი ↑ Rezultatele alegerilor locale din 2012 — Central Electoral Bureau. <a href="https://wikidata.org/wiki/Track:Q23725837"></a> ↑ Rezultatele alegerilor locale din 2016 — Central Electoral Bureau. <a href="https://wikidata.org/wiki/Track:Q23725837"></a>
კრისტოფერ სიმსი

კრისტოფერ ალბერტ სიმსი (ინგლ. Christopher Albert Sims; დ. 21 ოქტომბერი, 1942, ვაშინგტონი, აშშ) — ამერიკელი ეკონომისტი. ნობელის პრემიის ლაურეატი ეკონომიკაში (2011) თომას სარჯენტისთან ერთად. ჰარვარდის უნივერსიტეტის ბაკალავრი (1963) და ფილოსოფიის დოქტორი (1968). სხვადასხვა დროს მუშაობდა ჰარვარდის (1967—1970), მინესოტის (1970—1990, პროფესორი 1974-დან), იელისა (1990—1999) და პრინსტონის უნივერსიტეტებში (1999-დან). ამერიკის ეკონომიკური ასოციაციის პრეზიდენტი (2012). კრისტოფერ სიმსი — სტატია ენციკლოპედია ბრიტანიკიდან (ინგლისური) ↑ Nobel prize for economics awarded to two Americans // BBC News Online — 2011. <a href="https://wikidata.org/wiki/Track:Q4704926"></a> ↑ Thomas Sargent and Christopher Sims win 2011 economics Nobel prize // The Daily Telegraph / C. Evans — London: 2011. — ed. size: 622719 — ISSN 0307-1235; 1477-3805 <a href="https://wikidata.org/wiki/Track:Q61959516"></a><a href="https://wikidata.org/wiki/Track:Q84"></a><a href="https://wikidata.org/wiki/Track:Q192621"></a> ↑ 2011 economics Nobel prize winners: Thomas Sargent and Christopher Sims // The Daily Telegraph / C. Evans — London: 2011. — ed. size: 622719 — ISSN 0307-1235; 1477-3805 <a href="https://wikidata.org/wiki/Track:Q61959516"></a><a href="https://wikidata.org/wiki/Track:Q84"></a><a href="https://wikidata.org/wiki/Track:Q192621"></a> ↑ ECONOMICS 201 with Sims at University of Tennessee - Knoxville — StudyBlue. <a href="https://wikidata.org/wiki/Track:Q7628378"></a> ↑ Professor Ratings & Grade Distribution Data for Christopher Sims — Koofers. <a href="https://wikidata.org/wiki/Track:Q16927869"></a> ↑ https://www.econometricsociety.org/society/organization-and-governance/fellows/current ↑ 7.00 7.01 7.02 7.03 7.04 7.05 7.06 7.07 7.08 7.09 7.10 7.11 7.12 7.13 7.14 7.15 7.16 7.17 7.18 7.19 7.20 7.21 7.22 7.23 7.24 7.25 7.26 7.27 7.28 7.29 7.30 7.31 7.32 7.33 7.34 Mathematics Genealogy Project — 1997. <a href="https://wikidata.org/wiki/Track:Q829984"></a> ↑ The Sveriges Riksbank Prize in Economic Sciences in Memory of Alfred Nobel 2011 en. დაარქივებულია ორიგინალიდან — 2012-02-14. ციტირების თარიღი: 2011-10-10. ↑ Officers of the American Economic Association. aeaweb.org. დაარქივებულია ორიგინალიდან — 2012-06-02. ციტირების თარიღი: 2012-4-12.
ლეონარდო რამოსი

ლეონარდო რამოს დოს სანტოსი, აგრეთვე ცნობილი როგორც ლეონარდო (დ. 9 ივნისი, 1992, ორინიუსი, სან-პაულუ) — ბრაზილიელი ფეხბურთელი, პოზიციით თავდამსხმელი. ფეხბურთის თამაში დაიწყო 7 წლის ასაკში. ითამაშა საფეხბურთო კლუბ „მარილიას“ ახალგაზრდულ გუნდში, რომელიც გამოდიოდა შტატის უმაღლეს ლიგაში. პროფესიონალური კარიერა დაიწყო ორინიუსის „ატლეტიკოში“. 2010 წელს ლეონარდო მიიწვიეს მინსკის „დინამოში“, სადაც 2012 წლამდე ითამაშა. 2012 წელს თავისუფალი აგენტის სტატუსით გადავიდა გორის „დილაში“, სადაც 2013 წლის ივლისამდე ითამაშა, შემდეგ კი ხაბაროვსკის „სკა-ენერგიაში“ გადავიდა. 2014 წლის ზაფხულში დაბრუნდა საქართველოში და კარიერას განაგრძობდა „სამტრედიაში“ 2015 წლამდე. უმაღლესი ლიგა მეორე ადგილი: 2012/2013 საქართველოს სუპერთასის ფინალისტი: 2012/2013 პროფილი Transfermarkt-ზე (ინგლისური) ლეონარდო რამოსი — Soccerway
ლუდოვიკა ბავარიელი

ლუდოვიკა ბავარიელი (გერმ. Ludovika Wilhelmine von Bayern; დ. 30 აგვისტო, 1808 — გ. 25 იანვარი, 1892) — ბავარიის მეფის, მაქსიმილიან I ბავარიელის და მისი მეორე ცოლის, კაროლინა ბადენელის მეექვსე შვილი. იმპერატრიცა ელისაბედ ბავარიელის დედა. 1828 წლის 9 სექტემბერს ლუდოვიკა დაქორწინდა ბავარიის ჰერცოგზე, მაქსიმილიან იოზეფზე, რომლის მამა მისი ბიძაშვილი იყო. ამ ქორწინებიდან ლუდოვიკას და მაქსიმილიანს შეეძინათ 10 შვილი. ლუდვიგ ვილჰელმი ვილჰელმ კარლი ელენე ბავარიელი ელისაბედ ბავარიელი — ავსტრიის იმპერატრიცა და უნგრეთის დედოფალი. კარლ თეოდორი მარია სოფია ბავარიელი მატილდა ლუდოვიკა ბავარიელი მაქსიმილიანი სოფია შარლოტ ბავარიელი მაქსიმილიან ემანუელ ბავარიელი ↑ See the biography of her son Karl-Theodor: Sexau, Richard. Fürst und Arzt, Dr. med. Herzog Carl Theodor in Bayern: Shicksal zwischen Wittelsbach und Habsburg. Graz: Verlag Styria, 1963. Erika Bestenreiner: Sisi und ihre Geschwister. Piper Verlag, 2003, ISBN 3-492-24006-2. Sigrid-Maria Größing: Sisi und ihre Familie. Verlag Ueberreuter, Wien/München 2005, ISBN 3-8000-3857-9.
საუდ ბინ რაშიდ ალ მუალა

საუდ ბინ რაშიდ ალ მუალა — უმ-ელ-კაივაინის საამიროს ამირა და გაერთიანებული საამიროების უმაღლესი საბჭოს წევრი. საუდი უმ-ელ-კაივაინის ამირა 2009 წლის 2 იანვარს, მისი მამის რაშიდ III ბინ აჰმად ალ მუალას გარდაცვალების შემდეგ გახდა. საუდ ბინ რაშიდ ალ მუალა დაიბადა 1952 წლის 1 ოქტომბერს. საშუალო და ძირითადი განათლება შეიხმა საუდმა უმ-ელ-კაივაინში მიიღო, მოგვიანებით კი სწავლა ლიბანში განაგრძო. 1974 წელს ეკონომიკის ხარისხით დაამთავრა კაიროს უნივერსიტეტი. 1973 წელს დაინიშნა არაბთა გაერთიანებული საამიროების საგარეო საქმეთა მინისტრად. 1977 წელს კი დაინიშნა უმ-ელ-კაივაინის გვარდიის მეთაურად. 1979 წელს დაინისნა უმ-ელ-კაივაინის საამიროს სასამართლოს ხელმძღვანელად, ხოლო 1982 წელს გახდა ტახტის მემკვიდრე. საუდ ბინ რაშიდ ალ მუალას შესახებ დაარქივებული 2015-05-07 საიტზე Wayback Machine. უმ-ელ-კაივაინის ისტორია და მისი მმართველები[მკვდარი ბმული] არაბთა გაერთიანებული საამიროების მმართველები
აგრას ციხე

აგრას ციხესიმაგრე, ასევე ლალ-ქილა, აგრა-ფორტი, ფორტ-რუჟი (წითელი ციხე) — გალავნიანი სამეფო ქალაქი აგრაში, ინდოეთი, თაჯ-მაჰალიდან ორ-ნახევარ კილომეტრში. იუნესკოს მსოფლიო მემკვიდრეობის ძეგლები ინდოეთში მსოფლიო მემკვიდრეობის ძეგლების სია აზიასა და ოკეანეთში ვიკისაწყობში არის გვერდი თემაზე: აგრას ციხე Agra Fort in UNESCO List ASI website დაარქივებული 2009-12-03 საიტზე Wayback Machine. World Heritage Online Tour დაარქივებული 2008-04-05 საიტზე Wayback Machine. Diwan-e-am panorama pictures[მკვდარი ბმული]
Artificial Horizon (ალბომი)

Artificial Horizon — ირლანდიური როკ-ჯგუფ U2-ს კომპილაციური ალბომი, გამოცემული 2010 წლის მარტში. იგი გავრცელდა მხოლოდ U2.com-ის ხელმომწერთათვის, Medium, Rare & Remastered-ის ჩანაცვლებით. რემიქსების ალბომი ჰგავს ჯგუფის 1995 წლის Melon: Remixes for Propaganda-ს, რომელიც ასევე მხოლოდ მოყვარულთა შორის გავრცელდა. სამმაგი გრამფირფიტის ფორმატის ვერსია ვრცელდებოდა 2010 წლის 15 მაისამდე. მას ახლდა Snow Patrol-ის მიერ ჩაწერილი „Unknown Caller“-ის ქავერ-ვერსიის MP3 ფორმატის ბმული. ↑ http://www.allmusic.com/album/medium-rare-remastered-mw0001753569 ↑ Kreps, Daniel. (2010-01-09) U2 Announce New Remix Album Exclusively for Fan Club Members. Rolling Stone. დაარქივებულია ორიგინალიდან — 2010-02-25. ციტირების თარიღი: 2014-09-10. ↑ Artificial Horizon. U2.com. დაარქივებულია ორიგინალიდან — 29 მარტი 2010. ციტირების თარიღი: 21 March 2010.
ადოლფ III (ბერგის გრაფი)

ადოლფ III (გერმ. Adolf III. von Berg; დ. 1176-მდე — გ. 1218 წლის 7 აგვისტო, დამიეტა) — ბერგის გრაფი 1189 წლიდან. გრაფ ენჰელბერტ I-ის, კელნის არქიეპისკოპოსის, ენჰელბერტ I ფონ ბერგის (1185—1225) ძმის შვილი. მესამე ჯვაროსნული ლაშქრობის დროს, მამის გარდაცვალების შემდეგ, ადოლფ III-მ ჩაიბარა მისი სამფლობელოები. არა უგვიანეს 1204 წლისა ის დაქორწინდა ბერტაზე, რომელიც, შესაძლოა, ზაინების საგვარეულოდან იყო. ადოლფის მმართველობას დაემთხვა ველფებისა და შტაუფენების გერმანიის ტახტის დასაუფლებლად ბრძოლა. ადოლფ III მხარს უჭერდა როგორც ერთ, ისე მეორე მხარეს: ოტონ IV-საც და ფილიპ შვაბიელსაც. 1212 წლიდან იყო ფრიდრიხ II შტაუფენის მომხრე, რომელმაც, თავის მხრივ, მხარი დაუჭირა ენჰელბერტ I ფონ ბერგის კანდიდატურას კელნის არქიეპისკოპოსის არჩევნებზე. 1212 წელს მონაწილეობა მიიღო ალბიგოურ ჯვაროსნულ ლაშქრობაში. 1215 წლეს დაიპყრო ქალაქი კაიზერსვერტი და გაათავისუფლა ოტო IV-ის მიერ დატყვევებული რაინ-ვესტფალიელი ეპისკოპოსები. 1218 წელს ადოლფი გაემგზავრა მეხუთე ჯვაროსნულ ლაშქრობაში, სადაც ხელმძღვანელობდა რაინო-ფრიზულ დაჯგუფებას დამიეტას ალყის დროს. გარდაიცვალა 1218 წლის 7 აგვისტოს, ეპიდემიისგან. ბერგის გრაფი გახდა მისი ძმა — კელნის არქიეპისკოპოსი ენჰელბერტ I, რომელიც 1225 წელს გარდაიცვალა და საგრაფო მემკვიდრეობით მიიღო ჰენრიხ IV ფონ ლიმბურგმა — ირმგარდის, ადოლფ III-ის ქალიშვილის ქმარმა. Karl Leopold Strauven: Adolf III. (Graf von Berg). In: Allgemeine Deutsche Biographie (ADB). Band 1, Duncker & Humblot, Leipzig 1875, S. 92 f. Helmut Dahm: Adolf III. (V.), Graf von Berg. In: Neue Deutsche Biographie (NDB). Band 1, Duncker & Humblot, Berlin 1953, ISBN 3-428-00182-6, S. 75 f. (Digitalisat).
ატრაქტანტი

ატრაქტანტი (ლათ. Attraho — ვიზიდავ) — ბუნებრივი ან სინთეზური ნივთიერება, რომელიც ცხოველებს იზიდავს. ანტრაქტანტებისადმი განსაკუთრებულ მგრძნობიარობას იჩენენ მწერები. ცნობილია ატრაქტანტის სამი ძირითადი ჯგუფი: პირველი ჯგუფის ატრაქტანტი ცხოველებს იზიდავს როგორც მოპირდაპირე სქესის ინდივიდი (სასქესო ატრაქტანტი), მეორე — როგორც საკვები (საკვები ატრაქტანტი), მესამე — როგორც სუბსტრატი კვერცხის დასადებად. განსაკუთრებით დიდი მნიშვნელობა აქვს სასქესო ატრაქტანტს ანუ ფერომონებს. დადგენილია, რომ ზოგიერთი დედალი მწერის მიერ გამოყოფილი და ჰაერში შერეული მისაზიდი ნივთიერებების სრულიად უმნიშვნელო კონცენტრაცია საკმარისია იმავე ან გენეტიკურად მახლობელი სახეობის მამრის მისაზიდად. ცნობილია 3—9 კმ-იდან პეპლების მიზიდვის შემთხვევები. ატრაქტანტი მოეპოვება 300-ზე მეტი სახეობის მწერს. ზოგიერთი მათგანის ატრაქტანტი ცალკეა გამოყოფილი და შესწავლილი, მაგალითად, არაფარდი პარკხვევიას პეპლის ატრაქტანტი — ჰიპტოლი. პრაქტიკული თვალსაზრისით სინთეზურ ატრაქტანტს დიდი მნიშვნელობა აქვს მცენარეთა მავნებლებისა და ცხოველთა პარაზიტების წინააღმდეგ საბრძოლველად. მისატყუებელ საშუალებად სინთეზური ატრაქტანტის გამოყენების შემთხვევაში შეგვიძლია მინიმალური რაოდენობის ინსექტიციდებით მოვსპოთ ბევრი მავნებელი მწერი. ატრაქტანტები შეიძლება გამოვიყენოთ აგრეთვე მამლების დეზორიენტაციისთვის, რითაც საგრძნობლად მცირდება მავნე მწერების მომდევნო თაობების რიცხვი. ქართული საბჭოთა ენციკლოპედია, ტ. 2, თბ., 1977. — გვ. 5. ატრაქტანტი
მელანი ტიერი

მელანი ტიერი (ფრანგ. Mélanie Thierry; დ. 17 ივლისი 1981, სენ-ჟერმენ-ან-ლე, საფრანგეთი) — ფრანგი მსახიობი. ცნობილია შესრულებული როლით ფილმში „ბაბილონი ახალი წელთაღრიცხვით“ (2008). სამოდელო კარიერა ადრეულ ასაკში დაიწყო. მონაწილეობას იღებდა ფრანგულ ფილმებში. 17 წლის ასაკში პატარა როლი მიიღო ჯუზეპე ტორნატორეს ფილმში „ლეგენდა პიანისტზე“ (1998). ჰოლივუდში მისი დებიუტი შედგა ფანტასტიკურ ფილმში „ბაბილონი ახალი წელთაღრიცხვით“, სადაც შეასრულა „ავრორას“ როლი. ტენესი უილიამსის პიესაში „თოჯინაში“ შესრულებული როლისთვის ნომინირებული იყო მოლიერის პრემიაზე 2009 წელს. 2010 წელს მიიღო სეზარის პრემია კატეგორიაში ყველაზე იმედისმომცემი მსახიობი შესრულებული როლისთვის ფილმში „ერთი გზისთვის“. 2010 წელს გახდა სუნამოების სარეკლამო კომპანიის „Belle d’Opium“-ის სახე. 2002 წლიდან ფაქტობრივ ქორწინებაში იმყოფება რაფაელ აროშთან. ჰყავს ორი შვილი. ვიკისაწყობში არის გვერდი თემაზე: მელანი ტიერი მელანი ტიერი კინოფილმების ინტერნეტ-მონაცემთა ბაზაში
ვისოკე-მიტო

ვისოკე-მიტო (ჩეხ. Vysoké Mýto) — ქალაქი ჩეხეთში, პარდუბიცის მხარეში, უსტი-ნად-ორლიცის რაიონში. 12 ათ. მცხ. (2011 წლის მონაცემებით). გაშენებულია მდინარე მლინსკი-პოტოკისა და ლოუჩნის შესართავთან. ქალაქზე გადის ადგილობრივი რკინიგზის ხაზი 018, ხოცენიდან ლიტომიშლის მიმართულებით და ჩქაროსნული ავტომაგისტრალი E35 (E442), რომელიც ქალაქს ორ ნაწილად ყოფს. ასევე ვისოკე-მიტოში არის ავტობუსების მწარმოებელი კომპანია Iveco Czech Republic-ის ოფისი (ყოფილი Karosa). დაარსდა მეფე პრჟემისლ II ოტოკარის მიერ 1262 წელს. წარმოადგენდა ერთ-ერთ სავაჭრო კვანძს პრაღა-ოლომოუცის გზაზე. 1265 წელს მეფე პრჟემისლ ოტაკარ II-ის ბრძანებით განისაზღვრა ქალაქის არქიტექტურულ-ურბანისტული სტილი. სავაჭრო გზის წყალობით ქალაქი სწრაფად განვითარდა. გამაგრდა თავდაცვითი მაღალი გალავნით, თხრილებითა და კოშკებით. 1307 წელს მეფე რუდოლფ ჰაბსბურგმა შეცვალა ქალაქის სტატუსი სადედოფლო ქალაქით, რის შედეგადაც ქალაქი გადაეცა მის მეუღლეს, დედოფალ ელიშკა რეიჩკას. 1349 წელს პირველად იხსენიება წმ. ვავრჟინის ტაძარი. 1421 წელს მცირე წინააღმდეგობის შემდეგ ქალაქი აიღეს პრაღელმა ჰუსიტმა მებრძოლებმა, რასაც ბევრი ხალხი ემსხვერპლა და ასევე დაიწვა ქალაქის ნაწილი. 1567 წელს სამეფო ქალაქებში ჩატარდა სახლების აღწერა. იმჟამად ვისოკე-მიტოში 380 სახლი იყო. 1700 წელს ხანძარს ემსხვერპლა. 1808 წელს დაანგრიეს თავდაცვითი ნაგებობები ქალაქის შესასვლელებში. 1851-1959 წლებში იყო ვისოკე-მიტოს რაიონის ცენტრი. 1879 წელს დაარსდა გიმნაზია. 1882 წელს ქალაქი მიუერთდა სარკინიგზო ქსელს. 1968-1990 წლებში იყო საბჭოთა ოკუპანტების ბაზირების ადგილი. კორბახი, გერმანია ვერლი, გერმანია პრჟიცე, პოლონეთი ანონაი, საფრანგეთი ვარნა, ბულგარეთი ვისოკე-მიტო — ოფიციალური საიტი ↑ 1.00 1.01 1.02 1.03 1.04 1.05 1.06 1.07 1.08 1.09 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a> ↑ Deník — Vltava Labe Media, 2015. <a href="https://wikidata.org/wiki/Track:Q11863361"></a><a href="https://wikidata.org/wiki/Track:Q11157847"></a> ↑ Register of territorial identification, addresses and real estates <a href="https://wikidata.org/wiki/Track:Q12049125"></a>
აფრიდები

აფრიდები (პუშტუ اپريدی Apriday, Afridi; ურდუ آفریدی; საკუთარი სახელწოდება — აპრიდი) — პუშტუ ტომთა ჯგუფი დასავლეთ პაკისტანში. რაოდენობა დაახლოებით 60 000 კაცი. ლაპარაკობენ ირანულ ენათა ოჯახში შემავალ აღმოსავლეთ პუშტუს დიალექტსა და ურდუს ენაზე. რელიგია — ისლამი (სუნიზმი). შენარჩუნებული აქვთ გვაროვნულ-ტომობრივი ყოფის გადმონაშთები. მისდვენ მესაქონლეობასა და მიწათმოქმედებას. აფრიდები მონაწილეობდნენ ფეშავარის ანტიინგლისურ აჯანყებაში (1930). ქართული საბჭოთა ენციკლოპედია, ტ. 2, თბ., 1977. — გვ. 18.
ბრიჰადეშვარას ტაძარი

ბრიჰადეშვარას ტაძარი, ასევე ბრიჰადეესვარარის ტაძარი (ტამილ. பிருஹதீஸ்வரர் கோவில்) — X საუკუნის ინდუისტური ტაძარი თანჯავურთან, ტამილნადუს შტატში, ინდოეთი; დრავიდული სტილის ტაძრების არქიტექტურის ერთ-ერთი თვალსაჩინო ნიმუში; იუნესკოს მსოფლიო კულტურული მემკვიდრეობის ძეგლთა სიაში. ცენტრალური ტაძარი პერია კოვილი (დიდი ტაძარი) გალავნის შეგნით დგას, ამ უკანასკნელის კედლები მოგვიანებით, XVI საუკუნეში დაამატეს. სახელი მომდინარეობს ძველი „პერია აავუდაიარ კოვილისგან“, რაც მეფე შივას დიდ ტაძარს ნიშნავს ადგილობრივ დიალექტზე. ტაძრის ვიმანა (მთავარი კოშკი) 70 მ-ია სიმაღლეში და ინდუისტურ ტაძრებში ყველაზე მაღალია. კოშკი იმგვარად არის ნაგები, რომ მისგან ჩრდილი არასდროს დაეცეს მიწას შუადღეს წლის ნებისმიერ დროს. Tanjavur Brihadisvara Temple, Indira Gandhi National Centre for the Arts, Government of India Brihadeeswara Temple, Tamil Nadu tourism Dakshina Meru: The Brihadeswara Temple, Government of India Photos on art-and-archaeology web site Unesco Great Living Chola Temples
აქა გუნდუზი

აქა გუნდუზი (თურქ. Aka Gündüz; ნამდვილი სახელი — ენის ავნი) (დ. 1885 — გ. 7 ნოემბერი, 1958)— თურქი მწერალი. სამხედრო მოსამსახურის შვილი. ლექციებს ისმენდა პარიზის ნატიფ ხელოვნებათა სკოლასა და სორბონში. მონაწილეობა მიიღო 1908 წლის ახალგაზრდა თურქების რევოლუციაში. 1932—1946 წლებში იყო ეროვნული კრების დეპუტატი, 1912 წელს გამოსცა ლექსთა პირველი კრებული „განადგურება“. მის რომანებში, პიესებში, პუბლიცისტურ წერილებში ასახულია გლეხობის ყოფა-ცხოვრება. მოგვიანებით აქა გუნდუზის შემოქმედებაში გაჩნდა ეროვნულ-განმათავისუფლებელი ბრძოლის თემაც (რომანები „დიქმენის ვარსკვლავი“, „1928“, „უცნობი ჯარისკაცი“, „1930“). რომანები „დედინაცვალი“, „ამ მიწის ქალიშვილები“, „სამი მეგობარი გოგონა“ ეხება სოციალურ-ეთიკურ პრობლემებს. იბრძოდა სალიტერატურო ენის გამარტივებისა და დემოკრატიზაციისთვის. ქართული საბჭოთა ენციკლოპედია, ტ. 2, თბ., 1977. — გვ. 35.
ნევოდარი

ნევოდარი (რუმ. Năvodari) — ქალაქი რუმინეთში, შავი ზღვის სანაპიროზე, კონსტანცის ჟუდეცის შემადგენლობაში. 2011 წლის მოსახლეობის აღწერის მიხედვით ქალაქში ცხოვრობდა 31,554 ადამიანი. პირველად მოიხსენიება 1421 წელს. 1975 წელს დაიწყო ქალაქის მოდერნიზაცია, რომელიც დასრულდა 1979 წლის 29 ივნისს. ნევოდარი — ოფიციალური საიტი ↑ Rezultatele alegerilor locale din 2016 — Central Electoral Bureau. <a href="https://wikidata.org/wiki/Track:Q23725837"></a>
ზონგულდაქი

ზონგულდაქი (თურქ. Zonguldak) — საპორტო ქალაქი ჩრდილოეთ თურქეთში, ზღვის დონიდან 60 მ სიმაღლეზე, შავი ზღვის სანაპიროზე, ზონგულდაქის პროვინციის ადმინისტრაციული ცენტრი. 2012 წლის მოსახლეობის აღწერის მიხედვით ქალაქში ცხოვრობდა 109,080 ადამიანი. რკინიგზით უკავშირდება ქალაქ ანკარას. ზონგულდაქი თურქეთში ქვანახშირის მოპოვების ერთ-ერთი მთავარი ცენტრია. არის სამთო ტექნიკური სასწავლებელი. ზონგულდაქი — ოფიციალური საიტი დაარქივებული 2020-10-06 საიტზე Wayback Machine.
კურორტი

კურორტი (გერმ. Kurort, სიტყვასიტყვით — სამკურნალო ადგილი) — ადგილი, რომელსაც აქვს ბუნებრივი სამკურნალო ფაქტორები და აუცილებელი პირობები მათი სამკურნალო-პროფილაქტიკური მიზნით გამოსაყენებლად. კურორტის ტერიტორიაზე სამკურნალო დაწესებულებების ძირითადი ტიპია სანატორიუმი: არის სხვა დაწესებულებებიც — პანსიონატი, დასასვენებელი სახლი, წყალსამკურნალო, საკურორტო პოლიკლინიკა, სამედიცინო პლაჟი და სხვა. ბუნებრივი სამკურნალო ფაქტორები — მინერალური წყალი, ჰაერი, სამკურნალო ტალახი და სხვა უძველესი დროიდანაა ცნობილი. ჰიპოკრატე მათ ფართოდ იყენებდა სხვადასხვა ქრონიკული დაავადების სამკურნალოდ. XX საუკუნემდე შემორჩა შავ ზღვაზე ძველი რომაელების მიერ აშენებული თერმები და სხვა ბალნეოლოგიური ნაგებობანი. შუა საუკუნებში ევროპის ზოგიერთმა კურორტმა დღემდე შიენარჩუნა მნიშვნელობა, რომელთა შორისაა აახენი, ვისბადენი, ბადენ-ბადენი, კარლოვი-ვარი, ბეილე-ერკულანე და სხვა. კურორტის პროფილს განსაზღვრავს წამყვანი ბუნებრივი ფაქტორი. განარჩევენ კურორტის 3 ძირითად ჯგუფს: კლიმატურს, ბალნეოლოგიურსა და ტალახით სამკურნალოს. კლიმატური კლიმატი თავის მხრივ შეიძლება იყოს მთის, ზღვის სანაპირო, ტყისა და ველის, ხოლო ბალნეოლოგიური კურორტი მინერალური წყლის გამოყენების მიხედვით — სასმელი წყლისა და აბაზანებით სამკურნალო. თუ კურორტზე ერთდროულად არსებობს რამდენიმე ბუნებრივი სამკურნალო ფაქტორი, ის შერეული პროფილისაა — კლიმატურ-ბალნეოლოგიური, ბალნეოლოგიურ-ტალახის, კლიმატურ-ტალახის, კლიმატურ-ბალნეოლოგიურ-ტალახისა და სხვა. ერთმანეთთან ალხომდებარე კურორტები, საკურორტო დაბები და სამკურნალო ადგილები საკურორტო რაიონებისა და კურორტების ჯგუფების სახელითაა გაერთიანებული, მაგალითად, თბილისის კურორტების ჯგუფი და სხვა. უშვერიძე გ., ქართული საბჭოთა ენციკლოპედია, ტ. 6, თბ., 1983. — გვ. 82-83.